Kern River

Kern River on 2 702 km pitkä maakaasuputki, joka kulkee Wyomingista Bakersfieldiin, Kaliforniaan. Se palvelee pienempiä paikallisia kaasun jakelijoita, voimaloita ja raskasta teollisuutta Utahissa, Nevadassa, Arizonassa ja Kaliforniassa. Suurin osa maakaasusta tulee Pinedale Anticline -kentästä, Wyomingin Pinedalesta. Putken omistaa Berkshire Hathaway Energyn tytäryhtiö Kern River Gas Transmission Company.

Berkshire Hathawayn tytäryhtiö MidAmerican Energy osti Kern River Gas Transmission Companyn vuonna 2002 Williams Companylta 450 miljoonalla dollarilla sekä ottamalla vastuulleen 510 miljoonan dollarin velat. Kaasuputkiyhtiöllä oli silloin noin 170 työntekijää.

Kaasuputki kuljettaa noin 80 % Las Vegasin suuralueen käyttämästä maakaasusta.

Lähteet

Aiheesta muualla 
Kern River Gas Transmission Companyn kotisivu  

Berkshire Hathaway
Kaasunsiirto
Putkikuljetus
Energia Yhdysvalloissa
Wyoming
Utahin rakennukset ja rakennelmat
Nevadan rakennukset ja rakennelmat
Kalifornian rakennukset ja rakennelmat